runetrust/blame-folketinget-dk huggingface dataset:
Klaus Hækkerup (S), 2011-03-17:
Nu bliver jeg nødt til at sige, at hvis hr. Simon Emil Ammitzbøll betvivler det, må jeg jo henvise ham til at se på det svar, Skatteministeriet har givet på et spørgsmål, jeg stillede i samlingen 2005-06, nemlig spørgsmål S 835, hvor der meget nøje og dygtigt og kompetent redegøres for de beskæftigelsesmæssige virkninger af at ændre på indkomstskatten.
Simon Emil Ammitzbøll (RV), 2008-04-24:
Mener fru Karin Nødgaard, at man kan komme uden om, at man ikke kan komme lige så bredt ud, som man ellers ville komme, når man begrænser egnsteaterstøtten via den nye egnsteaterordning og på trods af alle de fine ting, som jeg i øvrigt er meget glad for at fru Karin Nødgaard siger om spillestederne, så alligevel begrænser antallet.
Per Clausen (EL), 2006-03-22:
Men jeg vil godt starte med at spørge, om jeg skal forstå fru Ellen Trane Nørbys bemærkninger til den private kopiering sådan, at det er Venstres politik, at man skal forbyde privat kopiering, sådan at det frirum, som kulturministeren nævnte i sin tale, skal fjernes, altså hvorvidt det ligesom er Venstres bud på en løsning af det her problem.
Karen Ellemann (V), 2015-07-03:
Jeg skal takke for, at det er blevet muligt, for de her genfremsatte lovforslag har altså stor betydning for den enkelte kommunes budgetteringsforudsætninger, og kommunerne har rimeligvis i deres hidtidige forberedelse af budgettet for 2016 regnet med, at lovforslagene blev vedtaget med virkning fra den 1. januar 2016.
Karina Lorentzen Dehnhardt (SF), 2009-05-18:
Der er også noget, der tyder på, at det er ret nødvendigt, at vi gør det, for kigger man på - og det har jeg nævnt tidligere i dag - f.eks. de voldelige mænd, viser det sig, at 80 pct. af dem kommer fra et hjem med vold i deres barndom.
Aage Frandsen (SF), 2001-01-30:
Og vi afviser heller ikke, at det kan være, at man via det, at der er så mange, der har udbud takket være en beslutning tilbage i 1980'erne, har så mange udbud, at det i virkeligheden er en ufornuftig udnyttelse af ressourcerne, men så er det jo et spørgsmål om at lave en, skal vi sige let styring i forhold til det, der foregår i øjeblikket.
Gitte Seeberg (KF), 2004-02-19:
Om de konkrete sager, hr. Søren Søndergaard nævner - jeg går ud fra, at det er Tjetjenien, som allerede er nævnt, men vi har også tidligere haft lejlighed til at diskutere Iran, og vi har haft mulighed for at diskutere konflikten mellem Israel og palæstinenserne - har vi her i Folketinget i forvejen lavet vedtagelser, hvor der har været relativt bred enighed om de spørgsmål.
Ester Larsen (V), 1999-03-16:
Vi er medforslagsstillere til det fremsatte forslag til vedtagelse og står derfor selvfølgelig bag alle pindene, men jeg vil godt lægge særlig vægt på den tredje og især på formuleringen: at regeringen opfordres til til stadighed at sikre, at de relevante regler er udformet således, at der er en tilstrækkelig uafhængighed og fornyelse ved udpegning af de personer, der vælges til at indkøbe kunst for statslige midler.
Aage Frandsen (SF), 2004-12-10:
Så frittede jeg jo alligevel kulturministeren lidt ud ved at spørge til det der med, om der var noget med menneskerettighederne, hvilket jeg har lidt svært ved at tro kan være det afgørende, for jeg mener, at hvis der er noget, vi synes, er et vigtigt princip – det ved jeg også, at regeringen synes – så er det, at inden man med det samme siger menneskerettigheder, så skal man da lige se, om det nu også er rigtigt, at der er et problem i forhold til menneskerettighederne.
Christian Poll (ALT), 2019-02-22:
Eller skulle vi følge det arbejde og så i øvrigt prøve at være forrest og se, hvor hurtigt vi i Danmark rent faktisk kan gøre det her, bl.a. fordi vi jo netop på initiativ fra Svend Auken i sin tid har prøvet det og har nogle gode erfaringer, der handler om, hvilke data man skal bruge, og hvor der kan være nogle faldgruber?
Jacob Jensen (V), 2023-02-28:
Så derfor vil jeg sige, at vi jo som bekendt vedtog det lovforslag som en hastebehandling, og det skyldtes jo, at da vi havde en regeringsforhandling og en regeringsdannelse, der lå relativt tæt op mod jul og dermed nytår, så skulle vi have en hastebehandling for simpelt hen at få den lovhjemmel på plads, sådan at der med lovhjemmelen i orden kunne udbetales den landbrugsstøtte, som landmændene selvfølgelig også havde en forventning om.
Ole Vagn Christensen (S), 2008-04-29:
Men et flertal her i Folketinget ønsker ikke at følge udvalget og ønsker heller ikke at følge de fornuftige synspunkter, som fremgår af vores ændringsforslag, og derfor må vi altså konstatere, at der ikke er den vilje til at fremme økologien, som vi gerne havde set.
Poul Andersen (S), 2002-01-10:
For Socialdemokratiet er det nemlig også ensbetydende med, at når vi snakker metro, er det en stor politisk vision, som er ved at blive en realitet. Vi har været fælles om den, og vi er meget stolte af hele den udvikling, vi sammen har været med til at skabe i hele Københavnsområdet, som er ved at blive den dynamo, vi alle sammen har håbet og satset på. I den forløbne tid, hvor vi har haft mulighed for det som ledende parti i regeringen, er der også sket yderligere tiltag for den kollektive trafik i Københavnsområdet med S-togsringen, udbygningen med Øresundstog osv.
Line Barfod (EL), 2008-05-08:
Så talte ministeren meget om, at der skal være konsekvens, og så vil jeg bare høre, om det er en holdning, ministeren kun har med hensyn til unge, der begår det, man typisk opfatter som ungdomskriminalitet, altså at man begår lidt hærværk, lidt vold eller forskelligt andet, eller om det er ministerens holdning, at der også skal være konsekvens for dem, der sidder i toppen af samfundet, således at de, når de begår ulovligheder, så også skal mærke en konsekvens og også have en straf.
Mike Legarth (KF), 2012-01-11:
Har statsministeren overvejet, hvilke konsekvenser det her vil få for det frivillige idrætsliv, det frivillige foreningsliv, når nu der kommer en økonomisk forhindring, ved at de folk, der gerne vil yde en ekstra indsats i nogle foreninger uden at få løn for det, nu bliver mødt med, at de skal til at betale for at udføre gratis arbejde i klubber og idrætsliv?
Else Theill Sørensen (KF), 2003-10-24:
Hovedindholdet er, som det allerede har været nævnt, at maksimum for de statsgaranterede lån forhøjes, man kan sådan lidt groft sige, at de mere end fordobles, at kravet til egenkapital lempes, og at den tilskudsdel, der er i den nuværende ordning, falder bort. Den nye ordning er lagt an på at skulle være selvfinansierende, idet den indbetalte risikopræmie skal være med til at dække statens tab på misligholdte lån.
Margrete Auken (SF), 2000-02-02:
Jeg kan godt se, at det var for svært stillet, det spørgsmål, hvis man skulle have tænkt lidt ved siden af og tænkt over, hvad der var grunden til, at jeg kunne spørge, om ministeriets planlægningschef havde haft noget at gøre med planlægningen i København.
Peter Duetoft (CD), 1999-12-15:
Men jeg tror ikke, den nat havde ændret noget som helst, lige meget hvem der havde siddet ved det bord. Og så endelig til hr. Frank Dahlgaard, der stiller sig op og siger, at der ikke skal være forskel på skole og fritid: Det har vi jo ikke sagt noget om at der ikke skal.
Knud Erik Hansen (SF), 2000-03-16:
Derfor mangler vi i regeringens forslag, at der meget mere bredt kan åbnes for disse beboere, så de kan få andre steder at bo, og det gælder alle de mennesker, der har boligsociale behov, herunder også indvandrere, flygtninge og nydanskere, for de er mange gange i den situation som danskere, der ikke har andre valg, at de er uden arbejde, og derfor har de ikke et ordentligt valg på boligmarkedet. Der er mange almene afdelinger, der ikke har flygtninge, indvandrere, socialt belastede danskere eller økonomisk svage danskere.
Mette Frederiksen (S), 2007-05-22:
Vi har set ringere normeringer; vi oplever mange steder, at der er indført lukkedage; vi ser gode madordninger, der lukkes ned; vi møder pædagoger, der ikke kan få efteruddannelse, og vi oplever i hverdagen, at når der eksempelvis er sygdom, er der ikke penge til vikardækning.
Margrete Auken (SF), 2000-02-08:
Det, jeg sagde i min tale, var bl.a., at fakta er, at samtlige de lastbiler, der har fartspærrere, kører op til 87 km/t i dag, og de, der ikke har, de ældre, kører mindst lige så hurtigt, og det ved hr. Erik Jacobsen også godt.
Liselott Blixt (DF), 2012-09-13:
Den tidligere ordfører stod og blev ved med at tale om, at førtidspensionisterne ikke kommer til at mærke det her, så jeg vil høre, om ordføreren er enig med mig i, at Finansministeriet oplyser, at en enlig førtidspensionist vil miste over 5.000 kr. om året, og et par på førtidspension vil miste over 11.000 kr. om året.
Dina Raabjerg (KF), 2025-01-22:
Spørgsmålet lyder: Hvad agter ministeren, i tråd med sine gentagne fremhævelser af vigtigheden af den grønne omstilling, at gøre for at sikre hurtigere nettilslutning af vindparker og andre grønne projekter, sådan at der undgås situationer som den ved Vindpark Ulkær Mose i Ikast-Brande Kommune, der – efter at have ventet et årti på de nødvendige tilladelser – nu er klar til opførelse, men alligevel først kan forventes at blive tilsluttet elnettet i 2033, altså 23 år efter de første skridt blev taget?
Simon Emil Ammitzbøll (LA), 2010-05-31:
Hvis det er det, det handler om, hvordan pokker kan det så være, at man skal lave politik sammen med folk, som er imod det her, som vil lave højere dagpengesatser, som vil bevare efterlønnen, som vil hæve skatterne, som vil gøre alt det, som vil begrænse væksten for Danmark?
Line Barfod (EL), 2003-05-09:
Som fru Else Theill Sørensen, den konservative ordfører, meget rigtigt påpegede, er jordemoderen den helt centrale person i forbindelse med graviditet og fødsel, og det undrer os meget, at man ikke umiddelbart kan se, at det også er nødvendigt at sikre, at jordemoderen er til stede i hele forløbet.
Jesper Petersen (S), 2015-08-26:
Der er et tidspunkt, hvor man er i Kolding, Vejen og Esbjerg, hvor Lars Løkke Rasmussen til en ugeavis på den kant siger, at boligjobordningen har skabt over 5.000 arbejdspladser rundtomkring i landet, og at Venstre vil genindføre boligjobordningen, så vi igen kan få gang i byggeriet og sikre tusindvis af arbejdspladser i byggebranchen.
Morten Østergaard (RV), 2019-01-15:
Jeg vil bare spørge hr. Søren Pape Poulsen, om det er sådan, at man indestår for, at der ikke er en forøget sikkerhedsrisiko ved at vælge den her øløsning med de begrænsninger, det giver i bevægelsesfriheden og for muligheden for at opsøge familie osv. Indestår man i dag for, at der ikke er en øget sikkerhedsrisiko ved at vælge at placere dem på en ø frem for at vælge en løsning, der indbefatter nogle af de asylcentre, vi har rundtomkring?
Kamal Qureshi (SF), 2006-05-24:
Hvis det er sådan, at fru Pia Christmas-Møller og jeg kan blive enige om, at børn har det lige godt eller lige dårligt, og at det ikke er afhængigt af forældrenes seksuelle orientering eller af, om det er to kvinder eller to mænd eller et blandet par så at sige, der er forældre, lider barnet vel ingen skade eller bliver ringere stillet.
Bjørn Brandenborg (S), 2024-04-02:
Mere konkret har lovforslaget til formål at gennemføre en revision af konkurslovens regler om konkurskarantæne, og lovforslaget bygger på Konkursrådets betænkning nr. 1582/2023 om revision af reglerne om konkurskarantæne med tilhørende lovudkast.
Ina Strøjer-Schmidt (SF), 2020-01-29:
I SF vil vi gerne være med til at lave nogle forslag, der kan give børnefamilierne mere tid til at være sammen med deres børn, og vi har også selv allerede haft nogle forslag på banen om, at der skal være ret til at gå ned i tid til 30 timer om ugen, og at der skal være mulighed for at låne op til 60.000 kr. om året af staten som lønkompensation.
Marlene Harpsøe (DF), 2009-04-15:
Det ville være meget rart at få en afklaring af, hvornår vi egentlig kan forvente, at arbejdsgruppens anbefalinger ligger klar til Folketinget - det synes jeg ville være rigtig, rigtig rart at vide - og derfor har jeg også tænkt mig at stille spørgsmål om netop det til justitsministeren under udvalgsbehandlingen.
Mads Rørvig (V), 2011-10-26:
Jeg vil egentlig fortsætte den linje, som fru Ellen Trane Nørby skitserede her, for der kom ikke rigtig noget svar, vi får det samme at vide mange gange, nemlig at der er nogle gode intetioner om samarbejde, men når vi beder om at få nogle konkrete svar, får vi den samme plade.
Dennis Flydtkjær (DF), 2015-04-30:
Omvendt må jeg vel også sige, at hvis man laver en midlertidig afgiftsfritagelse allerede nu, synes jeg egentlig heller ikke, det giver de allerbedste rammevilkår, som man potentielt kunne ønske sig, for det er en kortsigtet løsning, som regeringen har meldt ud med.
Ellen Trane Nørby (V), 2018-01-11:
Den målrettede kampagne, der nu er flerårig, som vi i fællesskab har afsat penge til, handler jo om, at vi har været for dårlige til at kommunikere i et sprog, som de unge forstod, og også til at forstå, hvad det er, der motiverer unge til at begynde at ryge.
Ole Stavad (S), 1998-06-11:
Jeg er enig med hr. Frank Aaen i, at det er en klog ting at lytte, og det mener jeg faktisk ikke bare i denne sag, men specielt i denne sag har vi lært, at det er en klog ting at lytte, og det skal vi selvfølgelig også gøre i det videre udvalgsarbejde.
Karina Adsbøl (DF), 2019-12-10:
Hvad angår den mellemliggende periode, man som borger ikke har fået den hjælp, man var berettiget til ifølge lovgivningen, hvad synes ministeren så man skal gøre for at sikre om ikke andet så et plaster på såret i forhold til den hjælp, man har måttet mangle, eller som man måske er blevet frataget?
Karsten Lauritzen (V), 2011-03-29:
Som sagt synes jeg, at det er udtryk for et forkert udgangspunkt at fremsætte et beslutningsforslag på baggrund af en enkeltsag, og jeg vil godt prøve at illustrere hvorfor ved at spørge hr. Henrik Dam Kristensen: Når der nu bliver henvist til den her konkrete sag om en nydansker, der har været udsendt som civil tolk i Afghanistan, og som har fået afslag, kan hr. Henrik Dam Kristensen så redegøre for, hvorfor han har fået afslag, når man i Information den 31. januar kan læse, at han har siddet et år i bestyrelsen for HK Ungdom i Vendsyssel, og når man af lovens bemærkninger – punkt 4.2.2.2 om aktivt medborgerskab – kan læse, at kravet om aktivt medborgerskab endvidere vil være opfyldt, hvis udlændinge gennem mindst et år har deltaget i børne- og ungdomsarbejde?
Pernille Rosenkrantz-Theil (S), 2024-02-21:
Hvis jeg skal svare på det, der egentlig bliver spurgt til, nemlig om regeringen har et ønske om, at tingene bliver set på samlet, er svaret bare et klart ja, altså forstået på den måde, at når der står i regeringsgrundlaget, at vi gerne vil gå ind og gøre tingene forfra og gøre det mere værdigt i forhold til den gruppe af meget udsatte borgere, som jo også er dem, vi beskæftiger os med i forbindelse med dagens lovforslag, ja, så skal vi da tænke både Sundhedsministeriet, Justitsministeriet, Socialministeriet, Beskæftigelsesministeriet osv. osv. sammen.
Per Clausen (EL), 2007-01-12:
Jeg synes, den positive stemning skal bruges til, at vi i det kommende udvalgsarbejde diskuterer, hvordan vi kan sikre, at de midler, der ikke er kemiske, men alligevel kan anvendes i økologisk frugt- og grønsagsproduktion, og som af forskellige, måske mest bureaukratiske, grunde endnu er ikke godkendt i Danmark, kan blive godkendt.
Brigitte Klintskov Jerkel (KF), 2025-05-14:
Jeg har siddet og kigget på det, også på de spørgsmål og svar, der har været under sagen, og jeg kan ikke danne mig et overblik over, hvad for noget lovgivning der helt præcis er; hvad for nogle produkter der udgør den største sikkerhedsrisiko; og hvad der ligesom er at gøre i forhold til det.
Helle Thorning-Schmidt (S), 2014-10-09:
Jeg hører også om de konsekvenser, der er i øjeblikket, og det er også derfor, at Udenrigsministeriet har afsat en pulje – man kan altid kalde den mindre, men i hvert fald er det en pulje – sådan at man kan finde erstatningsmarkeder til de her virksomheder.
Margrete Auken (SF), 2000-05-10:
Jeg ved, at fru Vibeke Peschardt er klar over, og jeg håber, at ministeren også ved, at vi netop har haft problemer med godkendelsen af hjertet i systemet, hvor vi har stået med noget, man kaldte bureaukratiske og tekniske hindringer, og det er altså en så alvorlig sag, at mit bud vil være, at vi i heldigste fald har togene i 2005, og sandsynligvis bliver vi nødt til at foretage os et eller andet dramatisk for at få nogle tog, hvor der stilles lidt mindre hysteriske krav til sikkerheden, end der gør for de ubemandedes vedkommende.
Jakob Sølvhøj (EL), 2016-12-15:
Det er jo gjort meget tydeligt – endda på skrift – i et svar på et spørgsmål, som udvalget har stillet, hvor der bliver sagt, at man vil modtage en ydelse, der for nogles vedkommende er højere end den, de ville være berettiget til i et SU-system, mens andre vil modtage en ydelse, der er lavere end den i et SU-system.
Keld Albrechtsen (EL), 2003-05-12:
Men jeg synes ligesom hr. Jørn Jespersen, at vi må have ministeren op og fortælle, hvad den aftale egentlig går ud på, for jeg synes, ordførerne har skabt så meget uklarhed og usikkerhed om, hvad det egentlig går ud på, og hvad konsekvenserne vil blive, at en ansvarlig ministerudtalelse, ansvarlig over for ministeransvarlighedsloven, i høj grad vil øge troværdigheden i de ting, der bliver sagt.
Jeppe Kofod (S), 2022-01-26:
Jeg kan garantere, at vi gør alt, hvad vi kan, sammen med vores partnere i EU, sammen med det internationale samfund, sammen med vores amerikanske allierede, sammen med alle de kræfter i Bosnien-Hercegovina, som gerne vil bilægge og komme videre fra de etniske og religiøse spændinger, som der er, for at få reelle reformer, valgreformer, for at bygge en levedygtig bosnisk-hercegovinsk stat, som respekterer de forskellige etniske gruppers rettigheder.
Sophie Hæstorp Andersen (S), 2011-05-27:
I Socialdemokratiet vil vi gerne sikre, at folk, der har en sygdom, de skal leve med resten af livet, som f.eks. astma eller allergi, dels får en hurtig udredning og dels får klar oplysning, hvor de bliver inddraget med hensyn til behandlingsformerne, sådan at de kan være med til at tage ansvar for den sygdom, de nu har og skal leve med.
Torsten Schack Pedersen (V), 2021-11-11:
Så er vi måske inde ved sagens kerne, nemlig at det her handler om, at Socialdemokratiet, da man var i opposition, fik en fiks idé om at lave en såkaldt velfærdslov, men den er jo ingen garanti for, at pengene kommer, for selv i lovforslaget har man skrevet, at det godt kan være, at der er nogle exceptionelle tilfælde, hvor det ikke gælder alligevel.
Sophie Løhde (V), 2024-06-04:
Det skal vi vedblive med at sikre, men vi skal også sørge for at tage ansvar for, at vi i en tid med global usikkerhed i forhold til forsyningssikkerheden, når det gælder kritiske lægemidler, også sørger for, at patienterne har størst mulig vished for, at de kan få den medicin, de har brug for.
Bent Bøgsted (DF), 2021-03-12:
Så ved vi godt, der er andre, der snakker om lige løn for arbejde af lige værdi, men det er endnu sværere at bedømme, for det er næsten umuligt at bedømme, hvad værdien er af ens arbejde, men hvis man snakker om lige løn for lige arbejde, skal man have nogle, der står ved siden af hinanden og laver nøjagtig det samme i en produktion, hvor de f.eks. laver 1.000 elementer, og hvis en mand og en kvinde laver 1.000 elementer på den samme tid, skal de selvfølgelig have lige løn, det er klart.
Frank Jensen (S), 2002-10-08:
Derfor kan vi ikke støtte lovforslaget, og vi vil under udvalgsbehandlingen bore betydelig mere, end det er muligt her under førstebehandlingen, i, hvordan ministeren vil tilsikre den styrkelse af faglighed af bl.a. pædagoger og lærere, som i øvrigt indgår i vores forhandlinger om en folkeskoleaftale.
Mikkel Dencker (DF), 2009-04-14:
Men hvis der ikke er noget politisk ønske om at ændre på nogle specifikke ting, hvis der ikke er nogen, der ønsker at bruge beregningsresultaterne til noget praktisk, f.eks. i forbindelse med fradrag for arbejdsgiverbetalte sundhedsordninger, så er der jo ikke nogen grund til, at der skal sidde embedsmænd og regne de her ting igennem år efter år.
Anders Fogh Rasmussen (V), 2005-04-05:
Der er derfor heller ingen, der ved noget om, hvordan den franske regering i så fald vil reagere, men lad mig henvise til et historisk eksempel: Da den danske befolkning i 1992 havde sagt nej til Maastrichttraktaten, bad den danske regering de øvrige lande om at fortsætte deres ratifikationsproces.
Anders Fogh Rasmussen (V), 2006-11-15:
Men jeg synes faktisk helt ærligt, at det nu ville være meget mere betydningsfuldt at interessere sig for, hvordan vi nu skaber en bedre situation i Irak, hvordan vi skaber sikkerhed i Irak, hvordan vi gør den irakiske regering i stand til at overtage ansvaret for egen sikkerhed, sådan at de udenlandske tropper kan komme hjem.
Elsebeth Gerner Nielsen (RV), 2007-02-22:
Af samme grund vil vi i Det Radikale Venstre selvfølgelig med stor entusiasme kaste os ind i det arbejde, der allerede er i gang i Kulturudvalget med at få lavet en redegørelse, som kan sikre, at vi på et senere tidspunkt kan tage de nødvendige initiativer til lovgivning.
Søren Pape Poulsen (KF), 2023-10-05:
Så det har vi sagt hele tiden, og hvis det ikke er fremgået tydeligt nok helt ned på sætningsniveau – jeg kender nu fru Mona Juul så godt, at jeg tror, hun har sagt det særdeles tydeligt – er det bare vigtigt for mig her at sige, at vi står hundrede procent på mål for vores aftale.
Peter Skaarup (DF), 2001-05-04:
Jeg kan godt gentage det, og jeg vil godt bede om fru Birthe Rønn Hornbechs kommentarer til det: Er det fornuftigt, at man, siden Schengensamarbejdet trådte i kraft, har set, at der i gennemsnit kun tages knap fire om dagen af de her illegale asylansøgere,
Hans Kristian Skibby (DF), 2015-01-29:
Vi synes, det er et meget omfangsrigt lovforslag, vi synes, det er et lovforslag, som indeholder mange forskellige ting, og vi synes også, at det er skrevet i et sprog, som ikke er særlig forståeligt, for at sige det ligeud, og der synes vi måske man skal prøve at lægge sig i selen for at gøre det bedre en anden gang.
Jan Petersen (S), 2000-09-07:
Men jeg må sige, at hvis finanseringssammensætningen til nogle af de her ting skal bygge på et konservativt fundament, så vil de mennesker, man forsøger at tale bedre velfærd til fra konservativ side, blive noget så dårligt stillet bagefter, fordi man henter pengene i større mål hos de samme mennesker.
Kim Behnke (FRI), 2000-04-11:
Rent faktisk er der efterhånden indført en fuldstændig systematisk praksis med, at når folk skal på ferie, vælger de at tage til Nordtyskland - Flensborg, Kiel, og hvor der ellers er udlejningsfirmaer - og så kan de allerede i dag opnå en besparelse på ca. 40 pct. i forhold til de danske priser. Forslaget giver ikke flere penge i den danske statskasse, men det vil give flere penge i den tyske statskasse og nu, hvor Øresundsforbindelsen åbner, også i den svenske statskasse, for så vil folk fravælge at købe i Danmark til fordel for at leje i henholdsvis Tyskland og Sverige.
Bjørn Brandenborg (S), 2024-03-19:
Derfor handler det her lovforslag ikke om alt muligt teoretisk, men det handler om at sørge for, at de mennesker, der udfylder en enormt vigtig opgave i vores samfund, kan gå trygge og sikre på arbejde, at deres familier er beskyttet, og at de ikke skal være bange for at blive chikaneret eller udsat for vold og overfald.
Sara Emil Baaring (S), 2025-04-24:
Se, for et års tid siden var jeg på besøg på Vestfyn, i et hyggeligt lille landhus i en mindre by, og det første, jeg så efter at være kommet ind ad hoveddøren var en lille brun hestehale, et springvand på toppen af et hoved, der lige forsigtigt tittede ud bag en dørkarm.
Kristian Thulesen Dahl (DF), 2020-12-02:
På den baggrund vil jeg gerne høre ministerens vurdering af eller forklaring på, hvad det var for en mail, der røg fra ministeren til de tre støttepartier i går, hvor der i mailen står: Som opfølgning på vores møde i går – det var så i mandags – om den nye epidemilov, imødeser vi meget gerne jeres tilbagemelding på, om I bakker op om modellen, jævnfør det udleverede notat.